Klinikken skal hjælpe nordjyder, som er blevet syge af stress på grund af arbejde. Det sker blandt andet med op til 9 gratis psykologtimer, som ellers kan være en kostelig affære. - Psykologhjælp er ellers dyr og kan koste op mod 1000 kroner i timen, men her får patienterne hjælpen gratis, mod at de hjælper os med vores forskning, siger psykolog Bendt Torpegaard Pedersen til P4 Nordjylland. Bendt Torpegaard Pedersen bliver leder af stressklinikken, der efter planen skal åbne i befruar 2012. Det er Aalborg Universitet, der står bag den nye stressklinik. På klinikken vil de stressramte få hjælp fra psykologistuderende fra ottende, niende og tiende semester.

Referat:
Nordjyllands første stressklinik åbner i Aalborg. Det skriver P4 Nordjylland.